สวัสดีครับ พอดีแม่ผมเป็นผู้ป่วยคิดเตียง ตอนนี้แกไม่ถ่ายมา10กว่าวันแล้ว แล้วพอเจ็บท้องดูเหมือนมีก่อนแข็งๆอยู่ข้างใน พอทานอาหารท้องแกป่อง แล้วมีเสียงดัง ควรทำอย่างไรดีครับ
สวัสดีค่ะ อาการท้องผูก ไม่ถ่ายอุจจาระติดต่อกันหลายวันในผู้ป่วยติดเตียงนั้นเป็นปัญหาที่พบได้บ่อยๆค่ะ สาเหตุหลักๆก็คือการไม่ได้ขยับ ทำให้ลำไส้ไม่ได้บีบตัว ประกอบกับอาหารที่ให้อาจจะมีกากใยน้อยเกินไป ให้น้ำน้อยเกินไปในระหว่างวัน หรือมีความผิดปกติของสมดุลเกลือแร่ในร่างกาย การขาดเกลือแร่บางอย่าง การมีภาวะไทรอยด์ต่ำ มีลำไส้อุดตัน เป็นต้นเบื้องต้นให้ดื่มน้ำประมาณวันละ 1-2 ลิตรเป็นอย่างน้อย หากไม่มีข้อห้าม เช่นไม่ได้มีโรคไตวาย โรคหัวใจวาย และถ้ายังไม่ถ่าย อาจมีข้อบ่งชี้การใช้ยาช่วยถ่าย หรือยาที่ทำให้อุจจาระนิ่มลงร่วมไปด้วย หรือการเหน็บยาเพื่อให้ถ่ายอุจจาระ แต่แนะนำว่าถ้าไม่ถ่าย มีก้อนในท้อง ท้องป่องมาก หรือกินได้น้อย อาเจียน ไม่รับอาหาร ควรจะพาไปพบแพทย์เพื่อตรวจหาสาเหตุต่างๆที่เป็นไปได้ดังกล่าวไป และแก้ไขตามสาเหตุนั้นๆร่วมด้วย